Diari Oficial de la Generalitat Valenciana


Sumari del DOGV 3475, del 16-04-1999 (1999/1924)

Concurs número 16C98019. Atorgament de concessions administratives per a l'explotació de dos locals destinats a venda de peix al port de Calp.
----------------------------------------------------------------------------------------------------------------------------------------------

### Dades del document

Número de DOGV
:   3475

Data del DOGV
:   16-04-1999

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1999/1924


Data del document
:   16-02-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Concurs

Descriptors 

:   * contracte administratiu

Concurs número 16C98019. Atorgament de concessions administratives per a l'explotació de dos locals destinats a venda de peix al port de Calp. [1999/M1924]
  
Objecte:
  
La Conselleria d'Obres Públiques, Urbanisme i Transports convoca concurs per a l'atorgament de concessions administratives per a l'explotació de dos locals destinats a venda de peix al port de Calp. Expedient 16C98019, concessions.
  
Termini:
  
La concessió s'atorgarà per termini de tres anys, prorrogables, any a any, fins a sumar-ne un màxim de cinc.
  
Fiances:
  
Provisional: 100.000 pessetes.
  
D'explotació: per un import equivalent al 50% de la quantitat resultant com a cànon anual.
  
Capacitat per a concursar:
  
Podran prendre part en el concurs aquelles persones físiques o jurídiques que reunisquen els requisits establits en la clàusula tercera del plec de clàusules administratives.
  
Cànon:
  
El cànon mínim que ha de pagar el concessionari serà de 79.898 pessetes.
  
Millores que ha d'executar l'adjudicatari:
  
L'adjudicatari haurà d'executar les millores que s'especifiquen en la clàusula cinquena del plec de condicions particulars.
  
Obtenció de documentació i informació:
  
Els plecs de clàusules administratives, generals, particulars, i la resta d'informació estaran a la disposició dels interessats, de 09.00 a 14.00 hores, a:
  
- Conselleria d'Obres Públiques, Urbanisme i Transports, Servei de Gestió de Ports i Costes, avinguda de Blasco Ibáñez, número 50, 46422 València.
  
- Servei d'Explotació i Conservació de Ports. Àrea de la Nau, carrer del Tinent Álvarez Soto, número 1, 03762 Alacant.
  
Presentació d'ofertes:
  
Documentació:
  
Els licitadors hauran de presentar en els registres de les dependències fixades en el punt anterior, dos sobres en els quals s'haurà de fer constar el contingut, el nom del licitador, el títol i el número d'expedient. El contingut serà el següent:
  
Sobre A: documentació administrativa, amb el contingut que determina la clàusula cinquena del plec de clàusules administratives.
  
Sobre B: documentació tecnicoeconòmica, amb el contingut que determina la clàusula cinquena del plec de clàusules administratives.
  
Data límit de recepció d'ofertes:
  
Fins a les 14.00 hores del vint-i-seté dia hàbil comptat des del següent a la publicació del present anunci en el Diari Oficial de la Generalitat Valenciana.
  
Despeses d'anuncis:
  
Les despeses ocasionades per la publicació del present anunci en el DOGV, com també la publicació del concurs en un diari d'àmbit provincial d'Alacant, seran a càrrec de l'adjudicatari.